John Norem

John Norem (født 11. november 1888 i Stavanger, død 12. mai 1976) var en norsk politiker for Høyre. Han var ordfører i Stavanger, stortingsrepresentant og fylkesmann i Rogaland. 

Norem var elev ved Kongsgaard skole i Stavanger.Stavanger Aftenblad: "Kongsgård-elever for 60 år siden på rektortrappen i dag", 19. august 1963 s.3. Han tok i 1912 juridisk embetseksamen. Han etablerte deretter sakførerforretning og arbeidet for hermetikkindustrien som sekretær for Vestlandske Hermetikkfabrikkers Forening og De norske Hermetikkfabrikkers Landsforening. Fra 1916 til 1919 var han leder i Hermetikkfabrikkenes Importforening. I 1927 ble han høyesterettsadvokat. Fra 1935 var han direksjonsformann i Rosenberg Mekaniske Verksted.«Biografier 1905-1945. John Norem», Samfunnsveven, Norsk samfunnsvitenskapelig datatjeneste.

Norem engasjerte seg politisk for partiet Høyre. Han hadde lokale partiverv og var fra 1927 til 1934 medlem av partiets sentralstyre. I 1916 ble han innvalgt i bystyret  i Stavanger. Han var ordfører i byen fra 1922 til 1925. Norem satt i Stavanger bystyre til 1931.

Han ble i 1925 valgt til Stortinget for Kristiansand, Mandal, Flekkefjord, Stavanger, Haugesund. Han hadde da vært vararepresentant siden 1922. Han vant gjenvalg i 1925, 1928 og 1931 og var stortingsrepresentant til 1933.

Norem var fylkesmann i Rogaland fra 1932 til 1941, da han i juli ble avsatt på grunn av motstand mot Nasjonal Samlings politikk for å overta kontrollen med kommunene.«John Norem 80 år i dag», ''Aftenposten, morgenutgaven 11. november 1968, s. 3. Ved frigjøringen 8. mai 1945 ble han igjen fylkesmann. Han satt i embetet til 1958.

Norem ble i 1952 kommandør av St. Olavs Orden og mottok i 1955 Kong Haakon VIIs jubileumsmedalje.

John Norem var gift med ¹) Sofie Meyer Falck (* 1893 † 1919), datter av tidligere ordfører i Stavanger Hans Lindahl Falck, og ²) Thora Margrethe Bjelland (* 1900 † 1969), datter av fabrikkeier Christian Bjelland. Begge ekteskapene var barnløse.

Han er begravet på Lagård gravlund i Stavanger.

 Referanser 

 Eksterne lenker 


Kategori:Norske høyesterettsadvokater
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter for kjøpstedene i Vest-Agder og Rogaland fylker
Kategori:Ordførere i Stavanger
Kategori:Høyre-ordførere i Rogaland
Kategori:Fylkesmenn i Rogaland
Kategori:Kommandører av St. Olavs Orden
Kategori:Personer fra Stavanger kommune
Kategori:Nordmenn fra andre verdenskrig
Kategori:Kong Haakon VIIs jubileumsmedalje 1905–1955